als_Latn dik_Latn azb_Arab
aSport – Valon Behrami është një nga futbollistët më të sulmuar nga tifozëria shqiptare. Kudo, si në Lucernë, Prishtinë dhe Tiranë, atë do ta përndjekin sulmet e tifozëve, që ai i kupton. Por gjithsesi, në intervistën e tij, Behrami pranon se Zvicra e shqiptarëve do të bëjë të pamundurën për të kualifikuar edhe kuqeinjtë në Botëror. Ja intervista e plotë me lojtarin e Napolit.
– Behrami, u fërshëllyet gjatë gjithë kohës në fillim të ndeshjes
– Është një ndjenjë e keqe dhe e përsëritur. Nuk u ndjeva mirë, sepse nuk është normale. Gjithsesi, këtë gjë e prisja. E prisja të ndodhte kështu. Jam i përgatitur edhe në Tiranë. Është një ndjenjë që më ndjek nga pas. Jo vetëm që të më fërshëllejnë por edhe të më ofendojnë. Shkurt, jam përgatitur për gjithçka që mund të ndodhë.
– i përgatitur…?
– Në këtë histori dua të sqaroj diçka. Në fund të fundit, shpresoj që njerëzit të na kuptojnë në zgjed- hjet tona që ne kemi bërë kohë më parë. Ne nuk kemi bërë ndonjë krim. Thjesht luajmë futboll dhe asnjë më tepër. Jetët tona janë të lidhura me këtë sport. Janë të lidhura me perëndimin dhe të gjithë shpresoj të na kuptojnë.
– Një zgjedhje të cilën do ta përsërisnit sërish.
– E them me të vërtetë dhe në daç më besoni. Nuk e di, nuk e di, nuk e di! Nuk mund të them se do të bëja të njëjtën zgjedhje, apo tjetër zgjedhje. Ai është një moment ku ti vendos për të ardhmen tënde dhe atëherë mendova ashtu. Nuk e di tani se çfarë do të bëja.
– Shqipëria, apo Zvicra në Botëror?
– Njëra apo tjetra? Ne do të shkojmë të dyja në Botëror. Nuk ka asnjë pikë dyshimi për këtë. Nuk ka kuptim dhe të gjithë do të shkojmë në Botëror dhe të gjithë do të jemi të lumtur në fund. Nuk e di se cila prej nesh do të fitojë ndeshjen e Tiranës. Fakt është se ne do të bëjmë gjithçka.
-Sidotë shkojnë dy skuadrat në Botëror?
– Ne, Zvicra, do të fitojmë me të gjithë kundërshtarët e tjerë. Kjo do të ndihmojë Shqipërinë indirekt për të qenë e dyta dhe më pas me pak sforco kuqezinjtë të gjithë do të
do të jenë në Botëror. E përsëris, shkojmë në Botëror. Dy skuadrat do të udhëtojnë në Brazil. Si edhe sot, do të jemi miq dhe gjithçka do të hidhet pas krahëve sikur s’ka ndodhur asgjë. Jashtë fushe ne të gjithë jemi miq. Jemi në radhë të parë bashkëkombas, futbollistë dhe miq. Jemi një gjak.
– E ardhmja juaj? Flitet shumë për ju këto ditë në Itali
– Edhe pse ka emra të mëdhenj në merkato e vërteta është vetëm një. Do të qëndroj te Napoli. Është një zgjedhje që kam bërë dhe jam i bindur për të. Është një qytet dhe një skuadër e jashtëzakonshme. Jam i kënaqur që vazhdoj karrierën në këtë qytet me këtë skuadër.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn